Source: http://docplayer.fi/2048898-Liikenneviraston-tutkimuksia-ja-selvityksia-emilia-koylijarvi.html
Timestamp: 2018-04-24 03:12:36+00:00
Document Index: 6987802

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

LIIKENNEVIRASTON TUTKIMUKSIA JA SELVITYKSIÄ EMILIA KÖYLIJÄRVI - PDF
Download "LIIKENNEVIRASTON TUTKIMUKSIA JA SELVITYKSIÄ EMILIA KÖYLIJÄRVI"
1 LIIKENNEVIRASTON TUTKIMUKSIA JA SELVITYKSIÄ EMILIA KÖYLIJÄRVI Vaahtolasimurskeen käyttö maa- ja pohjarakentamisessa
3 Emilia Köylijärvi Vaahtolasimurskeen käyttö maa- ja pohjarakentamisessa Liikenneviraston tutkimuksia ja selvityksiä 14/2014 Liikennevirasto Helsinki 2014
4 Kannen kuva: Emilia Köylijärvi ja Vaasan kaupunki, rakennuttaminen (oik) Verkkojulkaisu pdf (www.liikennevirasto.fi) ISSN-L ISSN ISBN Liikennevirasto PL HELSINKI Puhelin
5 3 Emilia Köylijärvi: Vaahtolasimurskeen käyttö maa- ja pohjarakentamisessa. Liikennevirasto, väylätekniikkaosasto, Helsinki Liikenneviraston tutkimuksia ja selvityksiä 14/ sivua ja 25 liitesivua. ISSN-L , ISSN , ISBN Avainsanat: Vaahtolasimurske, vaahtolasi, kierrätysmateriaalit, kevennysrakenne, routaeriste, taustatäyttö, tiivistys, kolmiaksiaalikoe Tiivistelmä Tämä diplomityö on tehty WSP Finland Oy:ssä yhteistyössä Liikenneviraston ja Uusioaines Oy:n kanssa. Vaahtolasimurske on huokoinen, kevyt ja karkearakeinen kierrätetystä lasista valmistettu materiaali. Vaahtolasimurske valmistetaan lasijauheesta ja lisäaineesta tunneliuunissa hitaasti kuumentamalla. Lopputuote on huokoinen, raekokojakaumaltaan mm, kova murske, joka soveltuu kohteisiin, joissa vaaditaan materiaalilta kevyttä tilavuuspainoa ja hyviä lujuusominaisuuksia. Vaahtolasimurske on ympäristölle haitaton CE-merkitty rakennustuote, jonka haittaainepitoisuudet sekä liukenevuudet ovat tilavuuteen nähden pieniä. Vaahtolasimurskeen eristävyys on hyvä sen pienen lämmönjohtavuuden ansiosta. Vaahtolasimurske soveltuu kevennys-, eristys- ja taustatäyttömateriaaliksi moniin rakennuskohteisiin. Tässä työssä käsitellään vain maa- ja pohjarakennuskohteita. Vaahtolasimurskeella on hyvät lujuusominaisuudet sen suuren leikkauskestävyyskulman ansiosta. Vaahtolasimurskeen jännitys-muodonmuutoskäyttäytyminen kuitenkin vaihtelee vallitsevan jännitystilan mukaisesti. Näin ollen vaahtolasimurskeen leikkauskestävyydelle on syytä käyttää suunnittelussa vaihtelevia leikkauskestävyyden arvoja vastaavasti vallitsevan jännitystilan mukaisesti. Vaahtolasimurskerakenteen toimivuus taataan ohjeidenmukaisella tiivistyksellä. Erityisesti kertaalleen purettu ja uudelleen rakennettu rakenne on tärkeää tiivistää ohjeiden mukaisesti. Tässä työssä tehdyssä tiivistyskokeessa havaittiin, että tiivistyksen tiivistävä vaikutus ulottuu noin 60 cm syvyydelle tiivistettävän vaahtolasimurskekerroksen pinnasta. Vaahtolasimurske ei hienone merkittävästi tiivistystyön tuloksena. Oikealla tiivistämisellä vaahtolasimurskerakenteelle saavutetaan hyvä jäykkyys. Vaahtolasimurskerakenteen päältä saavutettava jäykkyys on suoraan verrattavissa tiivistysaikaan. Vaahtolasimurskeen käytössä on tärkeää noudattaa aina materiaalivalmistajan rakennusohjetta. Tämä julkaisu toimii taustatutkimuksena erillisille ohjeistuksille. Tätä julkaisua ei pidä käyttää suunnitteluohjeena.
6 4 Emilia Köylijärvi: Användning av skumglasgrus vid markbyggande och grundkonstruktioner. Trafikverket, infrastrukturteknik.helsingfors Trafikverkets undersökningar och utredningar 14/ sidor och 25 bilagor. ISSN-L , ISSN , ISBN Nyckelord: skumglas, packning, friktionsvinkel, bärighet Sammanfattning Detta diplomarbete har utförts hos WSP Finland Oy i samarbete med Trafikverket och Uusioaines Oy. Skumglasgrus är ett poröst, lätt och grovkornigt material som tillverkats av återvunnet glas. Skumglasgrus tillverkas av glaspulver och tilläggsämnen som långsamt värms upp i en tunnelugn. Slutprodukten är ett poröst, hårt grus med en kornstorleksfördelning på mm och som lämpar sig för objekt där det av materialet krävs en lätt volymvikt och bra hållfasthetsegenskaper. Skumglasgrus är en CE-märkt byggnadsprodukt som inte medför olägenheter för miljön och där halten av skadliga ämnen och lösligheten i förhållande till volymen är liten. Skumglasgrusets isoleringsförmåga är bra på grund av dess låga värmeledningsförmåga. Skumglasgrus lämpar sig som lättnings-, isolerings- och fyllnadsmaterial i många byggnadsobjekt. I detta arbete behandlas endast objekt vid markbyggande och grundkonstruktion. Skumglasgrus har goda hållfasthetsegenskaper tack vare dess stora friktionsvinkel. Spännings-töjningsegenskaperna hos skumglasgrus varierar emellertid beroende på det rådande spänningstillståndet. Därför är det skäl att för skumglasgrusets skjuvstabilitet vid planeringen använda varierande värden för skjuvstabiliteten som motsvarar det rådande spänningstillståndet. Med en tätning enligt anvisningarna säkerställs att strukturen hos skumglasgruset fungerar. Det är viktigt att tätningen görs enligt anvisningarna i synnerhet i en konstruktion som en gång demonterats och byggts upp på nytt. Vid det tätningsprov som utfördes i detta arbete observerades att tätningens tätande inverkan sträcker sig till ett djup på cirka 60 cm från ytan av det skumglasgrusskikt som tätades. Skumglasgruset finfördelas inte märkbart till följd av tätningsarbetet. Med en rätt tätning uppnås en bra styvhet hos skumglasgrusstrukturen. Den styvhet som kan uppnås ovanpå skumglasgrusstrukturen är direkt jämförbar med tätningstiden. Vid användning av skumglasgrus är det viktigt att alltid följa materialtillverkarens bygganvisningar. Denna publikation fungerar som en bakgrundsundersökning för olika anvisningar. Denna publikation ska inte användas som en planeringsanvisning.
7 5 Emilia Köylijärvi: Foamed glass aggregate in infrastructure construction. Finnish Transport Agency, Infrastructure Technology. Helsinki Research reports of the Finnish Transport Agency 14/ pages and 25 appendices. ISSN-L , ISSN , ISBN Keywords: foamed glass aggregate, lightweight fill, compaction, load bearing capacity, angle of friction Summary This master s thesis has been made at WSP Finland Ltd in co-operation with Finnish Transport Agency and Uusioaines Ltd. Foamed glass aggregate is a lightweight aggregate that is produced from recycled glass. Recycled glass is being crushed into fine dust and then heated in a tunnel oven with an additive. During the heating glass melts and additive produces small bubbles inside the molten glass. The end product is a coarse grained and lightweight aggregate which can be used in several areas of civil engineering. Foamed glass aggregate works well as a lightweight embankment fill, background filling or as a drainage layer. Foamed glass aggregate has a low thermal conductivity and due to that it is a good insulation material. Foamed glass aggregate does not cause pollution to ground water. A compaction test was conducted on foamed glass aggregate. Tests showed that foamed glass aggregate does not show significant pulverization during compaction. Foamed glass aggregate should not be compacted in over 60 cm thick layers. Proper compaction ensures optimal load bearing capacity. Load bearing capacity is directly proportional to the compaction time. Foamed glass aggregate has a good angle of friction which is the main reason for its good load bearing capacity. The existing stress level affects the stress-strain behaviour of foamed glass aggregate. This is why different values of angle of friction should be used in different planning situations. It is highly important to always use manufacturers guidelines in foamed glass aggregate construction. This publication should not be used as a construction or planning guideline.
8 6 Esipuhe Tämä selvitys on tehty diplomityönä Tampereen teknilliselle yliopistolle. Työ on tehty WSP Finland Oy:ssä ja työn on rahoittanut Liikennevirasto ja Uusioaines Oy. Selvityksen sisältö vastaa diplomityötä lukuun ottamatta esimerkkilaskelmia (LIITE 1), joita on muutettu huomioimaan oikein Eurokoodien mukainen nostemitoitus. Selvityksessä esitetään lisäksi selvityksen perusteella päivitetyt vaahtolasimurskeen (VaM) tekniset ominaiset (LIITE 12) nämä tiedot siirretään ohjepäivitysten yhteydessä muihin Liikenneviraston ohjeisiin. Työn ohjaajana on toiminut dipl.ins. Panu Tolla Liikennevirastosta sekä dipl.ins. Jarmo Pekkala Uusioaines Oy:stä. Lisäksi ohjausryhmän toimintaan ovat osallistuneet dipl.ins. Jaakko Heikkilä Insinööritoimisto Arcus Oy:stä sekä dipl.ins. Erkki Mäkelä Liikennevirastosta. Työtä on valvonut professori Pauli Kolisoja Tampereen teknillisestä yliopistosta ja työn tuottajana on toiminut dipl.ins. Kari-Matti Malmivaara WSP Finland Oy:stä. Työn kokeelliset osuudet tehtiin Tampereen teknillisellä yliopistolla, missä tiivistyskokeesta vastasi DI Tapani Jäniskangas ja kolmiaksiaalikokeista DI Nuutti Vuorimies. Helsingissä tammikuussa 2015 Liikennevirasto
9 7 Sisällysluettelo MERKINNÄT JOHDANTO Tutkimuksen tausta Työn tavoitteet Aiheen rajaus Tutkimuksen toteutus VAAHTOLASIMURSKEEN VALMISTUS Yleistä Valmistusprosessi Lasinpuhdistus Kuivaus ja jauhatus Vaahdotus Ympäristönäkökohdat VAAHTOLASIMURSKEEN NYKYISET KÄYTTÖKOHTEET Yleistä Työmaatekniikka Kuljetus Levitys Tiivistys Kevennys Nostemitoitus Routaeriste Taustatäyttö Kuivatuskerros Jyrkkien luiskien täyttö VAAHTOLASIMURSKEEN OMINAISUUDET Vaahtolasimurskeiden ominaisuudet valmistajien antamien tietojen mukaisesti Perusominaisuudet Vaahtolasimurskeen tiheys Tiiviys Raemuoto ja -koko Murskautuvuus Lujuusominaisuudet Leikkauskestävyyskulma Muodonmuutosominaisuudet Yleistä Kimmomoduuli Resilient-moduuli Ödometri-moduuli Poissonin luku Pysyvät muodonmuutokset Lämpö- ja kosteustekniset ominaisuudet Kapillaarinen nousukorkeus Vedenimeytyminen Jäädytys-sulatuskestävyys... 51
10 Vedenläpäisevyys Lämmönjohtokyky Kemialliset ominaisuudet Yleistä Kokonaispitoisuudet Liukoisuus TUTKIMUSMENETELMÄT JA TULOKSET Kenttätutkimukset Kosteuspitoisuus Laboratoriotutkimukset Tiivistyskoe Staattiset kolmiaksiaalikokeet TULOSTEN TARKASTELU Tiiviys Kantavuus Hienoneminen Kosteuspitoisuus Lujuusominaisuudet Leikkauskestävyyskulma Muodonmuutosominaisuudet Poissonin luku Lepopainekerroin Kimmomoduuli YHTEENVETO SOVELTUVISTA KÄYTTÖKOHTEISTA JA JATKOTUTKIMUS- SUOSITUKSET YHTEENVETO KIRJALLISUUSLUETTELO STANDARDILUETTELO LIITTEET Liite 1 Liite 2 Liite 3 Liite 4 Liite 5 Liite 6 Liite 7 Liite 8 Liite 9 Liite 10 Liite 11 Liite 12 Laskuesimerkit Vaahtolasimurskeen tilavuus ja tiheys Muodonmuutosmoduulit Kosteuspitoisuuden määritys Vaahtolasimurskeelle tehtävän tiivistyskokeen periaate Tiivistyskoe, Näytteen rakentaminen Tiivistyskoe, Tärytys Tiivistyskoe, Pudotuspainolaitemittaus Tiivistyskoe, Näytteen purku Kolmiaksiaalikoenäytteiden mitat ja tiedot Rakeisuusmääritys Täydennys LO 5/2010 Kevennysrakenteiden suunnittelu
11 9 Merkinnät ai materiaalin vastaavuus eristävyyden kannalta verrattuna hiekkaan [-] c' koheesio [kn/m 2 ] d/d nimelliskoko, pienin raekoko (d) / suurin raekoko (D) E Odemarkin laskentamenettelyssä käytettävä muodonmuutosmoduuli [kpa] Ed avoimen tilan kimmomoduuli [MPa] F voima [kn] g putoamiskiihtyvyys [m/s 2 ] Gdst;d kaatavien pysyvien pystykuormien mitoitusarvo nostemitoituksessa [kn] Gstb;d vakauttavien pystysuorien kuormien mitoitusarvo nostemitoituksessa [kn] GW groundwater, pohjavedenpinta h materiaalikerroksen paksuus [m] hkev kevennyksen paksuus maanpinnan alapuolella, pohjavedenpinnan yläpuolella [m] hkev' kevennyksen paksuus pohjavedenpinnan alapuolella [m] hrak kevennyksen yläpuolisten rakennekerrosten paksuus [m] htä maanpinnan yläpuolisen kevennystäytön paksuus [m] h Δ w pohjavedenpinnan alenema [m] K0 lepopainekerroin [-] m massa [kg] M kokoonpuristuvuusmoduuli [MPa] Mr resilient-moduuli (jäykkyysmoduuli) [MPa] p' keskimääräinen pääjännitys [kpa] q deviatorinen jännitys [kpa] q kokonaislämpövuo [W/m 2 ] q materiaalikerroksen aiheuttama jännitys [kn/m 2 ] Qdst;d kaatavien muuttuvien pystykuormien mitoitusarvo nostemitoituksessa [kn] qkaiv.maa pois kaivetun maan aiheuttama jännitys [kn/m 2 ] qkev.kost keventeen aiheuttama jännitys maanpinnan alapuolella [kn/m 2 ] qkev.kuiv keventeen aiheuttama jännitys maanpinnan yläpuolella [kn/m 2 ] qkev.sat' keventeen aiheuttama jännitys pohjavedenpinnan alapuolella [kn/m 2 ] qpc olomuodon muutosten aiheuttama lämpövuo [W/m 2 ] qrak kevennyksen yläpuolisten rakennekerrosten aiheuttama jännitys [kn/m 2 ] qw pohjavedenpinnan aleneman aiheuttama jännitys [kn/m 2 ] r korrelaatiokerroin [-] Rd lisäkestävyyden mitoitusarvo [kn] T lämpötila [K] TSV tasausviiva Unoste nosteen aiheuttama voima [kn/m 3 ] V tilavuus [m 3 ] Vdst;d kaatavien pysyvien ja muuttuvien pystysuorien kuormien yhdistelmän mitoitusarvo nostemitoituksessa [kn] γ materiaalikerroksen tilavuuspaino [kn/m 3 ] γkev.kost kevennysmateriaalin tilavuuspaino maanpinnan alapuolella, pohjavedenpinnan yläpuolella [kn/m 3 ] γkev.kuiv kevennysmateriaalin tilavuuspaino maanpinnan yläpuolella [kn/m 3 ] γkev.sat' vedellä kyllästyneen kevennysmateriaalin tilavuuspaino pohjavedenpinnan alapuolella [kn/m 3 ] γmaa maan tilavuuspaino [kn/m 3 ]
12 10 γmaa' maan tehokas tilavuuspaino pohjavedenpinnan alapuolella [kn/m 3 ] γrak kevennyksen yläpuolisten rakennekerrosten tilavuuspaino [kn/m 3 ] ε 1 aksiaalinen muodonmuutos [%] ε 3 vaakasuuntainen muodonmuutos [%] λ * kostean materiaalin lämmönjohtavuuden arvo [W/mK] ν Poissonin luku [-] ρ tiheys [kg/m 3 ] σ 1 suurin pääjännitys [kpa] σ 3 pienin pääjännitys [kpa] τ leikkausjännitys [kn/m 2 ] φ leikkauskestävyyskulma, luonnollinen kaatumiskulma [ ]
13 11 Lyhenteet BISAR CE-merkintä CUAP E-moduuli ETA ICP-MS LVM läjäkulma Bitumen Structures in Roads, tietokoneohjelma, joka laskee jännityksiä ja muodonmuutoksia kerrosrakenteessa ransk. Conformité Européene; valmistajan ilmoitus siitä, että tuote täyttää sitä koskevat Euroopan unionin vaatimukset Common Understanding Assessment Procedure, yhteisymmärrykseen perustuva arviointimenettely standardeista poikkeavista tutkimusmenetelmistä ETA hyväksyntää varten Odemarkin laskentamenettelyssä käytettävä muodonmuutosmoduuli [kpa] European Technical Approval, Eurooppalainen tekninen hyväksyntä massaspektrometri (Inductively coupled plasma mass spectrometry) Liikenne- ja viestintäministeriö materiaalin luonnollinen kaatumiskulma kasalle läjitettäessä murskautuvuus murskautumiskestävyys puristusvoimaa vastaan (crushing resistance) NBI NCCI 7 NPRA ph PIMA PIMA-asetus RIL SGI TTY VNp XPS XRF Norwegian Building Research Institute = SINTEF = Byggforsk, Norjan rakennustutkimuskeskus Liikenneviraston eurokoodin soveltamisohje Geotekninen suunnittelu Norwegian public road administration, sittemmin Statens vegvesen, Norjan tiehallinto happamuusaste, vetyionien aktiivisuuden negatiivinen logaritmi pilaantuneet maat Valtioneuvoston asetus maaperän pilaantuneisuuden ja puhdistustarpeen arvioinnista (214/2007). Suomen Rakennusinsinöörien liitto RIL ry Statens geotekniska institut, Ruotsin geoteknillinen instituutti Tampereen teknillinen yliopisto valtioneuvoston päätös suulakepuristettu polystyreeni röntgenfluoresenssi
14 12 Taulukot Taulukko 1. Taulukko 2. Taulukko 3. Taulukko 4. Taulukko 5. Taulukko 6. Taulukko 7. Taulukko 8. Taulukko 9. Taulukko 10. Taulukko 11. Taulukko 12. Taulukko 13. Taulukko 14. Taulukko 15. Taulukko 16. Taulukko 17. Taulukko 18. Taulukko 19. Taulukko 20. Taulukko 21. Vaahtolasimurskerakenteen lämmöneristävyyden vastaavuus verrattuna luonnon maa- ja kiviaineksiin suuntaa-antavilla kerrospaksuuksilla (Uusioaines Oy 2012) Suomalaisen Foamit-vaahtolasimurskeen teknisiä ominaisuuksia (Uusioaines Oy 2012) Norjassa ja Ruotsissa valmistettavan HASOPOR-vaahtolasimurskeen materiaaliominaisuudet. (Eriksson & Hägglund 2008) Norjassa valmistettavan Glasopor vaahtolasimurskeen materiaaliominaisuudet (Norsk Glassjenvinning AS) Glasopor- ja HASOPOR-vaahtolasimurskeiden tiheydet kuivalle ja kostealle materiaalille eri tiivistymiskertoimilla. (Byggforsk 2005 b; Sintef 2010) Kenttätutkimustulokset HASOPOR-vaahtolasimurskeelle tierakenteessa Norjassa (Aabøe et al a; Aabøe & Øiseth 2005) Havaitut muodonmuutokset vaahtolasimursketäytöissä Norjassa (Aabøe et al a) Foamit vaahtolasimurskeen murskautuvuuden arvot (Uusioaines Oy 2012) HASOPOR- ja Glasopor-vaahtolasimurskeiden murskautuvuuden arvot (Byggforsk 2005 b; Sintef 2010) HASOPOR Light-vaahtolasimurskeen suunnittelussa sovellettavat leikkauskestävyyskulman arvot kohteen jännitystilasta riippuen kolmiaksiaalikokeiden perusteella (Statens vegvesen 2012) Foamit-vaahtolasimurskeen resilient-moduuli (Mr) (Uusioaines Oy 2012) HASOPOR- ja Glasopor-vaahtolasimurskeiden resilient-moduuli (Mr) (Byggforsk 2005 b; Sintef 2010) HASOPOR- ja Glasopor-vaahtolasimurskeiden ödometrimoduulit (Byggforsk 2005 b; Sintef 2010) HASOPOR-vaahtolasimurskeen pysyvät muodonmuutokset staattisessa kuormituksessa eri jännitystasoilla (Byggforsk 2005 b) Glasopor-vaahtolasimurskeen pysyvät muodonmuutokset staattisessa kuormituksessa eri jännitystasoilla (Sintef 2010) HASOPOR- ja Glasopor-vaahtolasimurskeiden kapillaariset nousukorkeudet (Byggforsk 2005 b; Sintef 2010) Vedenimeytyminen Foamit-vaahtolasimurskeeseen, kun näyte on vesiupotuksessa (Uusioaines Oy 2012) Vedenimeytyminen Glasopor- ja HASOPOR-vaahtolasimurskeisiin, kun näyte on vesiupotuksessa (Byggforsk 2005 b; Sintef 2010) Foamit-vaahtolasimurskeen lämmönjohtavuuden arvot (Uusioaines Oy 2012) Glasopor- ja HASOPOR-vaahtolasimurskeiden lämmönjohtavuuden arvot (Skogstad et al. 2005; Byggforsk 2005 b; Eriksson & Hägglund 2008; Sintef 2010) Glasopor-, HASOPOR- ja Foamit-vaahtolasimurskeissa esiintyvien tiettyjen alkuaineiden kokonaispitoisuudet ja viitearvot (Byggforsk 2005; Petkovic et al. 2006; VNa 591/2006; VNa 214/2007; Sintef 2010; Ramboll 2013)... 54
15 13 Taulukko 22. Glasopor-, HASOPOR- ja Foamit-vaahtolasimurskeissa esiintyvien tiettyjen alkuaineiden liukoisuudet 2- vaiheisessa ravistelutestissä ja viitearvot (Byggforsk 2005 b; VNa 591/2006; Sintef 2010; Ramboll 2013) Taulukko 23. Pudotuspainolaitemittausten E2-moduuliarvojen kierroskohtaiset kolmen mittauspisteen keskiarvot, täysi mittausdata liitteessä Taulukko 24. Tiivistyskokeen tulokset. Kerrosjärjestys esitetty kuvassa Taulukko 25. Kolmiaksiaalikoenäytteiden tiheydet, kosteuspitoisuudet ja mitat ennen koetta ja kokeen jälkeen Taulukko 26. Leikkausjännityksen ja kitkakulman arvot kolmiaksiaalikokeessa eri sellipaineissa ja muodonmuutostasoilla Taulukko 27. Vaahtolasimurskeen kolmiaksiaalikokeissa eri sellipaineissa toteutuneet muodonmuutokset ja niitä vastaavat Poissonin luvun arvot sekä niistä johdetut lepopainekertoimen (K0) arvot Taulukko 28. Vaahtolasimurskeen avoimen tilan kimmomoduulit (Ed) kolmiaksiaalikokeissa eri sellipaineissa... 80
16 14 1 Johdanto 1.1 Tutkimuksen tausta Vaahtolasimurske on kierrätetystä lasijätteestä valmistettu huokoinen kevytkiviaines. Vaahtolasimurskeen käyttö vähentää neitseellisten raaka-aineiden käyttöä maarakentamisessa ja tarjoaa vaihtoehdon eriste- ja kevennysrakentamiseen. Vaahtolasimurskeen tuotannossa pystytään hyödyntämään myös kierrätyslasia, joka ei keraamisten epäpuhtauksien tai muiden laadullisten seikkojen takia soveltuisi lasiteollisuuden perinteisiin jatkojalostustapoihin. Euroopassa on valmistettu lasijätteestä kierrättämällä vaahtolasimursketta luvulta saakka. Alkuun vaahtolasimurskeen käyttö keskittyi lähinnä saksankielisiin maihin. Pohjoismaiden ensimmäinen tuotantolaitos avattiin 90-luvulla Norjassa. Suomessa vaahtolasimurskeen valmistus aloitettiin vuonna Vaahtolasimursketta käytetään maailmanlaajuisesti eristeenä niin talo- kuin maa- ja pohjarakentamisessa. Vaahtolasimurske on suosittu materiaali niin keventeenä, routaeristeenä, lämmöneristeenä, kapillaarikatkona kuin kuivatuskerroksen materiaalinakin, mutta yleensä vaahtolasimurske toimii maarakenteessa useammassa kuin yhdessä edellä mainituista käyttötarkoituksista. Tällä hetkellä vaahtolasimurskeen käyttö Suomessa pohjautuu materiaalivalmistajan omaan suunnitteluohjeeseen. Muissa Pohjoismaissa vaahtolasimurskeen käytöstä on paljon hyviä kokemuksia monissa erilaisissa pohjarakennuskohteissa, erityisesti väylärakentamisessa. Tässä diplomityössä perehdytään tarkemmin Pohjoismaissa tutkittuihin vaahtolasimurskeen ominaisuuksiin sekä vaahtolasimurskeella toteutettuihin pohjarakennussovelluksiin. Lisäksi työssä täydennetään suomalaisen vaahtolasimurskeen ominaisuuksien tutkimusta ja esitellään lopuksi vaahtolasimurskeelle soveltuvat maa- ja pohjarakennuskäyttökohteet Suomessa. 1.2 Työn tavoitteet Työn tavoitteena on tarkentaa vaahtolasimurskerakenteiden suunnittelussa käytettäviä mitoitusparametreja. Tutkimuksen pääpaino on vaahtolasimurskeen tiiviystilan tutkimuksessa sekä vaahtolasimurskeen lujuus- ja muodonmuutosominaisuuksissa. Erityisesti tutkimuksella tarkennetaan vaahtolasimurskeen maanpainerakenteissa vaikuttavia ominaisuuksia. Työtä tehdään tiiviissä yhteistyössä suomalaisen materiaalivalmistajan Uusioaines Oy:n sekä Liikenneviraston kanssa. Työ tehdään taustaselvityksenä tulevia erillisiä ohjeistuksia varten. Tätä julkaisua ei pidä käyttää suunnitteluohjeena. Työssä hyödynnetään alan kirjallisuuden lisäksi Uusioaines Oy:n tutkimuksia vaahtolasimurskeen ominaisuuksista ja kokemuksia vaahtolasimurskeen käyttökohteista. Työn tavoitteena on arvioida vaahtolasimurskeen soveltuvuutta erityisesti rautatie- ja maanpainerakenteisiin.
17 Aiheen rajaus Tämä työ käsittelee kierrätetystä lasista kuivavaahdotusmenetelmällä valmistettua vaahtolasimursketta. Tässä työssä ei käsitellä levymäisiä vaahdotettuja solulasituotteita. Vaikka vaahtolasimurske on suosittu eristemateriaali myös talonrakentamisessa, keskitytään tässä työssä vain vaahtolasimurskeen käyttökohteisiin infra- ja väylärakentamisessa. Erityisesti tutkimuksessa aihe rajataan vaahtolasimurskeen mekaanisiin ominaisuuksiin. Referenssinä käytetään lähinnä muita Pohjoismaita, joissa luonnonolot ja pohjaolosuhteet vastaavat suomalaisia olosuhteita. Työssä tarkastellaan kriittisesti Suomeen soveltuvia vaahtolasimurskeen käyttökohteita. 1.4 Tutkimuksen toteutus Työ aloitetaan kirjallisuustutkimuksella, jolla selvitetään tarkemmin vaahtolasimurskeen jo tutkittuja ominaisuuksia ja käyttökohteita sekä yksilöidään jatkotutkimusta vaativat materiaalitiedot. Lähteenä käytetään kirjastoista löytyvää painettua kirjallisuutta sekä sähköisenä löytyvää aineistoa. Näillä tarkoitetaan lehtiartikkeleita, tutkimusartikkeleita, suunnitteluohjeita ja muuta alan kirjallisuutta. Nämä lähtötiedot ovat lähtökohtana kokeelliselle osuudelle, jonka tavoitteena on täydentää puutteellisia materiaalitietoja. Kokeellisen osuuden tutkimukset ja mittaukset tehdään Tampereen teknillisen yliopiston rakennustekniikan koehallissa sekä soveltuvissa kenttäkohteissa. Laboratoriotutkimusten perusteella tarkennetaan vaahtolasimurskeen mitoitusparametreja. Lopuksi työssä esitellään maa- ja pohjarakentamiseen liittyviä käyttökohteita, joihin vaahtolasimurske soveltuu erityisen hyvin.
18 16 2 Vaahtolasimurskeen valmistus 2.1 Yleistä Suomen kaikesta pakkauslasijätteestä noin 88 % päätyy keräyslasiksi (PYR Oy 2011). Lisäksi lasijätettä kertyy tasolasina ikkunoiden ja auton tuulilasien muodossa. Suurin osa lasista kierrätetään uudelleen pakkauslasiksi tai hyödynnetään lasivillateollisuudessa. Vaahtolasimurskeen valmistukseen voidaan hyödyntää puhtaan lasijätteen lisäksi lasijäte, joka ei sovellu muuhun jatkokäyttöön epäpuhtauksien tai keraamien takia. (Ritola & Vares 2008) Norjassa sittemmin jo suljetulla HASOPORin tehtaalla hyödynnettiin erityisesti loisteputkista ja kuvaputkista syntyvä lasijäte, joka ei elohopea- tai muun raskasmetallipitoisuutensa takia soveltunut perinteisiin jatkojalostustapoihin. Vaahtolasimurskeen valmistuksessa pystyttiin poistamaan täysin raskasmetallikomponentit sekä muut ympäristölle haitalliset aineet. (Aabøe et al a; Ritola & Vares 2008) Euroopan ensimmäinen vaahtolasimursketta valmistava tehdas on perustettu Sveitsiin vuonna 1982 (Misapor AG 2013). Suomessa vaahtolasimursketta valmistaa Uusioaines Oy Forssassa lasinpuhdistuslaitoksen yhteydessä olevalla vaahtolasimursketehtaalla. Uusioaines Oy valmistaa vaahtolasimursketta tuotemerkillä Foamit. Foamit-vaahtolasimurskeen valmistus on aloitettu talvella Foamit-vaahtolasimurske on CE-merkitty rakennustuote, joten sen käyttö rakennuskohteissa ei edellytä ympäristölupaa. (Uusioaines Oy 2012) Norjassa ja Ruotsissa vaahtolasimursketta on käytetty vuodesta 1988 lähtien ja oma vaahtolasimursketuotanto alkoi Norjassa vuonna Norjassa vaahtolasimursketta tuottaa Norjan lasinkeräysosakeyhtiö, Norsk Glassgjenvinning AS, tuotenimellä Glasopor. Glasopor on CE-merkitty rakennustuote, jolla on Eurooppalainen tekninen hyväksyntä, European Technical Approval (ETA). Glasopor-vaahtolasimursketta tuotetaan Glasitt AS:n tehtaalla Skjåkin kunnassa, noin 350 km Oslosta pohjoiseen. (Sintef 2010) Ruotsissa vaahtolasimursketta tuotetaan tuotenimellä HASOPOR Hammar AB:n tehtaalla Hammarissa. Myös HASOPOR on CE-merkitty rakennustuote. Kaikki edellä mainitut vaahtolasimursketuotteet valmistetaan kuivavaahdotusmenetelmällä, kuten Sveitsissä patentoitu Misapor-vaahtolasimurske. (Skogstad et al. 2005; Zegowitz 2010; Uusioaines Oy 2012) Vaahtolasimurskeen lopullisiin ominaisuuksiin vaikuttaa valmistusvaiheessa käytetyn lasin laatu, uunin lämpötila, kuljetushihnan nopeus sekä lisäaineen ominaisuudet ja määrä. Näin ollen eri tuotemerkeillä valmistettavien vaahtolasimurskeiden ominaisuudet vaihtelevat, joten eri tuotemerkkien vaahtolasimurskeita ei voi suoraan käyttää korvaamaan toisiaan. Vuodesta 1998 Norjan tielaitos, Statens vegvesen, on käyttänyt vaahtolasimursketta ensin lämmöneristeenä ja myöhemmin keventeenä. Vuodesta 2000 alkaen Norjassa on aktiivisesti tutkittu ja seurattu vaahtolasimurskeen käyttöä tierakenteissa kansallisen kierrätysprojektin yhteydessä. (Statens vegvesen 2012)
19 Valmistusprosessi Lasinpuhdistus Uusioaines Oy:llä on käytössään Suomen ainoa lasijätteen puhdistuslaitos. Uusioaines Oy käsittelee vuodessa noin tonnia lasia ja puhdistuslaitoksen kapasiteetti riittää jopa tonnin käsittelyyn vuodessa. Lasinpuhdistuslaitoksessa lasijäte käy läpi monipuolisen puhdistusprosessin, joka jakaantuu alun karkeampaan erotteluun ja toiseen tarkempaan erotteluvaiheeseen. Puhdistuksen aikana hyödynnetään niin magneetti-, tuuli-, röntgen kuin värierottelua, joiden aikana lasimurska jaotellaan eri värilajien mukaan ja lasijätteen joukossa oleva metalli, muovi ja paperijäte eritellään omiksi jakeikseen. Kaikki kierrätykseen soveltuvat jätelajit toimitetaan kierrätysketjussa eteenpäin. Kaikesta Uusioaines Oy:lle toimitetusta lasijätteestä vain 1 2 % päätyy kaatopaikalle ilman uudelleenkäyttömahdollisuutta. (Pekkala 2013 b) Vaahtolasimurskeen valmistukseen voidaan hyödyntää lasimurska, joka ei sovellu lasivillan tai uusiolasin valmistukseen keraamisten epäpuhtauksien vuoksi. Yleisimmät ongelmat lasin uudelleenkäytössä ovat lasijätteen joukossa olevat lämpölasi ja keramiikka, jotka tavallisesta lasista poikkeavien sulamisominaisuuksiensa vuoksi voivat tukkia perinteiset tuotantolinjastot. Tämä ei kuitenkaan aiheuta ongelmia vaahtolasimurskeen valmistusmenetelmässä, kun lasimurska jauhetaan hienoksi jauheeksi ja epäpuhtaudet jakautuvat tasaisesti jauheen joukkoon. Myös lasinkierrätyksessä syntyvä alle 6 mm hienoaines, jonka puhdistaminen ei ole taloudellista voidaan hyödyntää vaahtolasimurskeen valmistuksessa. (Pekkala 2013 b) Kuivaus ja jauhatus Lasinpuhdistamolta saapuva lasinsiru kuivatetaan kuivaamolla, ja välivarastoinnin kautta kuivatettu lasinsiru syötetään esimurskaukseen. Esimurskauksen jälkeen lasimurska seulotaan vielä mahdollisten epäpuhtauksien varalta. Tässä vaiheessa lasimurskasta poistetaan viimeisetkin metallijäämät, paperi ja muovi. Jauhatus tapahtuu sähkökäyttöisellä kuulamyllyllä, joka jauhaa puhtaan ja kuivan lasirakeen alle 0,1 mm lasijauheeksi. Myllyssä on noin 9 tonnia teräskuulia jauhamassa lasimursketta. Jauhatus tapahtuu jatkuvana prosessina, missä valmis lasijauhe poistuu myllystä paineilman avulla. Valmis lasijauhe varastoidaan siiloissa. (Pekkala 2013 b) Vaahdotus Siilosta lasijauhe siirtyy paineilman avulla vaahdotukseen. Uusioaines Oy:n tehtaalla vaahtolasimurskeen vaahdotusagentiksi lisätään piikarbidia. Lisäaine ja lasijauhe punnitaan ja sekoitetaan, minkä jälkeen lasijauhe-piikarbidiseos annostellaan kostutetulle lasikuitumatolle. Kuvassa 1 on esitetty lasikuitumatolle annosteltu lasijauhepiikarbidiseos. Lasikuitumattoa kuljettaa teräsviira, joka kulkee tunneliuunin läpi noin tunnissa. Uunissa lämpötila on 900 C, mikä saa lasijauheen sulamaan lasimassaksi ja vaahdotusagentin aktivoitumaan. Vaahdotusagentti tuottaa sulan lasimassan sisälle pieniä ilmakuplia, jotka muodostavat vaahtolasimurskeelle ominaisen huokosrakenteen. (Pekkala 2013 b) Jokainen ilmakupla on ohuen läpäisemättömän lasiseinämän ympäröimä (Aabøe & Øiseth 2005).
20 18 Kuva 1. Teräsviira, lasikuitumatto ja vaahtolasijauhe ennen kuumennusta Uusioaines Oy:n tehtaalla (Emilia Köylijärvi 2013) Tunneliuunin toisesta päästä tulee ulos viiranlevyinen ja noin 6 cm paksuinen, tasainen vaahtolasilaatta, joka on esitetty kuvassa 2. Vaahtolasilevy jäähtyy hitaasti, jolloin lämpötilajännitykset pirstovat vaahtolasin levystä murskeeksi. Koska pirstoutuminen tapahtuu luonnonmukaisesti, joukkoon voi jäädä normaalia suurempiakin kappaleita. Kuvassa 3 on jäähdytyshuoneessa rikkoutuvaa vaahtolasimursketta. Tasaisemman rakeisuuden takaamiseksi vaahtolasimurske voidaan vielä murskata murskaimella. Uusioaines Oy:llä on mahdollisuus erotella murskaimelta viisi eri raekoon lajitetta. (Pekkala 2013 b) Kuva 2. Uunista tuleva vaahtolasilaatta Uusioaines Oy:n tehtaalla (Emilia Köylijärvi 2013)
ESPOO 2008 VTT TIEDOTTEITA 2458. Jouko Ritola & Sirje Vares. Keräyslasin hyötykäyttö vaahtolasituotteina
ESPOO 2008 VTT TIEDOTTEITA 2458 Jouko Ritola & Sirje Vares Keräyslasin hyötykäyttö vaahtolasituotteina VTT TIEDOTTEITA RESEARCH NOTES 2458 Keräyslasin hyötykäyttö vaahtolasituotteina Jouko Ritola & Sirje